Nuwe gratis Cubot Note Plus Dual SIM LTE History & Aardrykskunde Programme aflaai
Nuwe gratis History & Aardrykskunde Programme vir Cubot Note Plus Dual SIM LTE My straat | Woorde
Hierdie huis met die groen dak -( die dak se kleur het eintlik niks met die algemene geestesgesondheid van die inwoners te doene nie) – is geleë op ‘n hoek.
As jy nou so onder die boom se blare deurloer sien jy ‘n flertsie van die een straat.
Die straat het nie eintlik vreeslik besienswaardighede nie..buiten die Rissiepit bewoners oorkant ons huis. Hul hou graag ‘n groot braaidag as die Blou Bulle speel en die BlouBulvlag word dan gehys en wapper saggies in die wind. Die wapperende vlag is nogal vir my mooi, al is ek in murg en been ‘n Cheetah ondersteuner.
Sulke dae kry die straat lewe. Daar word motors by die Rissiepitte geparkeer, die kattebakke word sommer oopgelaat nadat die versterkings uitgelaai en aangedra is – en jy hoor op die wieke van die wind ” Country Rose take me Homeeee” Afhangend van die spel se verloop , sal daar ‘n gejuig opgaan óf daar sal ‘n geskree hoorbaar wees. Dan hoor mens die Rissiepitte het heelwat te veel rissie op die tong ..die woorde brand hoër as die vuur buite of die lawaaiwater!
Neffens hulle is die murasie. Dit was eens ‘n dubbelverdiepinghuis, met inwoners wat gekom en gegaan het. Lank na die laaste inwoners gegaan het , het daar eendag ‘n veldbrand ontstaan en alles afgebrand dat die huis met mure en leë oë daar staan. Ruigtes tussen die Dennebome het verskyn . Eendag verskyn daar toe van oral sulke mooie motors. Hulle parkeer . Klein fyn bruidjies klim uit trek die mooie rokkies tot bo die kniekoppe. Versigtig versigtig klim bruide en die optog oor die woesterny . So het dit toe bekend geraak die Fotografiese mekka so neffens die Rissiepitte… en dit hier in ons straat.
Onder hierdie boom deur is die ander straat. Destyds toe ons hier kom nesskop het , was daar motorhekke. Menige dag het iemand by die een hek ingestap ‘n rympie afgerits van vrou in hospitaal en kinders sonder kos en kan ek nou nie help nie, nadat hy nou geholpe uitstap ..loop hy om die hoek na ons volgende ingang . Dan voel die uwe so verontwaardig dat hy/sy my nou wraggies nie kan onthou van een hoek tot by volgende hoek nie..want hy rits dieselfde rympie af van die vrou se siekte en die hongerkinders.
Hy is so meegevoer met sy vertelling ek laat hom maar begaan en wag dat hy ‘n fout maak in sy vertelling. Nee wat, moet hom darem toegee sy geheue is puik. Ek het hom darem daaraan herinner , van die huis met die twee ingange.. toe kry ek darem ‘n seën oor my uitgespreek. Wat ek in alle opregtheid waardeer.
Dit was nou die opdragblog /bloguitdaging via …..Rondomtraliedraai.
6 comments on “My straat”
Klink darem al te veel na ‘n jollige(een of twee lé) straat daar by julle
Man en dan bly daar nog Dominees ook aan onderpunt van dese straat. Die rissiepitte het van spyskaart verander .. hul gebruik nie meer so baie kruie nie..
Weereens puik op gedis.
Dankie News, ek mis die wel en weë van die onstuimige Rissiepitte met die blou bakkie.. Vertel ons van jou straat, sien uit na die fotos.
Jy vertel so lekker.
Vergeet ek skoon van die blog inskrywings, dankie Toortsie
This entry was posted on April 29, 2014 by ddupl3ss1s in Bloguitdaging.